
RAMAZAN PROLAZI, TO JE STAVRNOST A NE ILUZIJA ! ! ! 

Priredio: Pezic Elvedin 

Zivimo u zadnjim danima mjeseca ramazana, danima u kojima vjernici u 
isto vrijeme tuguju i raduju se. Tuguju zato sto ispracaju najplemenitijeg 
gosta kojeg bi mogao pozeljeti svaki vjernik. Tuguju zbog prolaska ovog 
mubarek-blagoslovljenog- mjeseca koji je bio idealna prilika da se zasluzi 
Allahova milost, cije zasluzivanje bi trebalo da bude zivotni cilj svakog od 
nas. Tuguju zbog njihovog gafleta i nemara u ovom velikom mjesecu, jer 
ga nisu iskoristili onako kako su mogli. Tuguju zato sto ne znaju da 
li ce biti domacini ovom velikom gostu slijedece godine. Oni 
sigurno znaju da velik broj vjernika nece dozivjeti da mu bude domacin 
naredne godine, samo je pitanje ko su oni koji to nece dozivjeti, i da li 
smo mi od onih koji su ga ispratili posljednjim ispracejem, nakon kojega 
se nikada necemo sresti sa njme, a toliko ga volimo i toliko zelimo da se 
sretnemo ponovo. Tuguju jer nisu sigurni da li su uspjeli da se 
rijese velikog bremena grijeha, kojih svako od nas ima ne 
pretek, u mjesecu u kojem Milostivi Allah prasta grijehe 
svojim robovima. U isto vrijeme, vjernici se raduju jer je se priblizio 
bajram, dan veselja, radosti, cestitanja, porodicnih posjeta. Ramazanski 
bajram je jedan od dva godisnja praznika, pored kojih muslimani nemaju 
drugih praznika. Dan u kojem se dodjeljuju diplome- cestitke- onima koji 
su strpljivo ispostili mjesec ramazan, onima koji su iskoristili ovu veliku 
sezonu da se svojim postom pokore Uzvisenom Allahu, oni koji su ovaj 
veliki mjesec proveli u ucenju Kur'ana, klanjanju teravije, udjeljivanju 
sadake, spominjanju Allaha, obnavljajuci ugovor izmedu njih i 
Gospodara kajuci se za pocinjene grijehe u prethodnoj godini, uz cvrsto 
obecanje da ce se maksimalno truditi u prestojecim danima da budu 
pokorni Allahovi robovi, da ce svoj zivot uskladiti po nacelima vjere 
Islama. Vjere, koja je objavljana da bi ucinila ljude sretnim na dunjaluku 
prije nego budu sretni na ahiretu. Vjere, cije savrsenstvo i lijepotu svakim 
danom uvida sve veci broj onih koji nisu njeni sljedbenici. Kako je 
zalosno vidjeti da su muslimani zapostavili prakticiranje 
islamskih nacela, i samim time postali nazadni i nesretni u 
dunjaluckom zivitu, a oni koji nisu sljedbenici vjere Islama 
svakim danom u skupinama ulaze u ovu savrsenu vjeru, 
shvatajuci njenu velicinu, njene bozanske-nadnaravne 
principe, u zelji da svoj zivot kreiraju islamskim nacelima. 
Shvatajuci istinitost rijeci Uzvisenog Allaha: "Elif-lam-ra. Knjigu ti 
objavljujemo zato da ljude, voljom njihova Gospodara, izvedes iz tmina 
na svjetlo, na put Silnoga i Hvaljenoga." Shvatajuci da je jedini nacin da 
covjek zivi sretno i zadovoljno na dunjaluku kreiranje svoga zivota po 
nacelima Islama. Shvatajuci da je svaka nesreca i nezadovoljstvo u 



zapostavljanju prakticiranja islmaskih principa i nacela u svakodnevnom 
zivotu. Rekao je Uzviseni: "A onaj ko okrene glavu od Knjige Moje, 
taj ce teskim zivotom zivjeti i na Sudnjem danu cemo ga slijepim 
ozivjeti. "Gospodaru moj," - reci ce - "zasto si me slijepa ozivio kada sam 
vid imao?" "Evo zasto" - reci ce On: "Dokazi Nasi su ti dolazili, ali si ih 
zaboravljao, pa ces danas ti isto tako biti zaboravljen." I tako cemo Mi 
kazniti sve one koji se pohotama previse odaju i u dokaze Gospodara 
svoga ne vjeruju. A patnja na onom svijetu bice, uisitnu, bolnija i vjecna." 

Kada bi samo znali ciji post, sadaka, ucenje Kur'ana, teravije, nocni 
namazi, dove i drugi ibadeti koje smo cinili u mjesecu ramazanu, su 
primljeni kod Gospodara, pa da mu cestitiamo, da ga zagrlimo, jer je on 
zaista najveci dobitnik. On je taj koji zasluzuje cestitku, mnogo vecu nego 
osoba koja je uspjesno diplomirala, osoba koja je uspjesno dobila 
zaposljenje, osoba koja je imenovana da obnasa odredenu duznost. Mi 
takvima cestitamo, i treba im cestitati, ali su mnogo preci 
cestitke oni koji su iskoristili ovaj blagoslovljeni mjesec u 
pokornosti Allahu, pripremajuci se za dan kada nece koristiti 
sinovi niti imeci. Rekao je Uzviseni: "Na Dan kada nece nikakvo blago, 
a ni sinovi od koristi biti, samo ce onaj koji Allahu srca cista dode spasen 
biti." 

Mnogo je pitanja koja muce vjernika u ovom momentu, danima kada 
ispraca blagoslovljeni mjesec ramazan. Pitanja na koja bi svako od nas 
trebao da odgovori samome sebi. Jedno od pitanja koje je veoma 
aktuelno, i svi mi bi trebali da damo sami sebi odgovor na njega je: Kako 
dalje, kako nastaviti zivot poslje ramazana? Da li nastaviti 
kreireti svoj zivot na islamski nacin, zivjeti kroz savrsene principe ove 
vjere? Da li nastaviti zivot u pokornosti Allahu kao sto smo to cinili u 
ramamaznu, pokorno i precizno izvrsavajuci ono sto od nas trazi nas 
Gospodar? Hi cemo se vratiti starim stazama, stazama kojima smo hodili 
prije ovog velikog i blagoslovljenog mjeseca. Da li cemo dopustiti 
sebi da cistu stranicu koju smo okrenuli u nasem zivota 
tokom ramazana ponovo zaprljamo grijesima i nepokornosti 
Uzvisenom Allahu. Ako razmisljamo da to ucinimo ili smo donijeli 
namjeru vec prije nastupanja ramazana, da cemo se nakon zavrsetak 
mjeseca ramazana vratiti starom nacinu zivota, onda je to veliki 
pokazatelj da mi nismo ispravno shvatili svrhu ovog uzvisenog ibadeta, 
da nismo postili na nacin kako od nas trazi nasa vjera. Jedan od znakova 
ispravno shvacenog posta jeste da postac nastavi sa cinjenem dobra 
poslije ramazana. Kazao je Allahov Poslanik: "Allaha se boj ma gdje bio, 
lose djelo poprati dobrim koje ce ga pobrisati i prema ljudima se 
lijepo ponasaj." 



Post je velika skola, prepuna koristi koje covjek moze da nauci u njoj. Da 
li smo mi iz ove skole izisli bogobojazniji? Da li se nakon ramazana 
bojimo Gospodara vise nego sto smo Ga se bojali prije ramazana, ili ga se 
bojimo manje nego u ramazanu. Ako smo postili onako kako nam nalaze 
nasa vjera onda bi trebalo biti da se bojimo Gospodara nakon ramazana 
vise nego sto smo se bojali u ramazanu i prije njega. Rekao je Uzviseni 
Allah: "O vjernici! Propisuje vam se post, kao sto je propisan onima prije 
vas, da biste se grijaha klonili-da bi ste se Allaha bojali-." To su postigli 
oni koji su postili onako kako od njih ISLAM trazi da poste. Oni koji, 
kada su postili, nisu samo gladovali, vec su sa njima postile oci, jezik, usi, 
ruke i noge, od svega sto je zabranjeno nacelima ove savrsene vjere. Nije 
cilj Islama da postac samo gladuje, kada bi to bio cilj i 
zivotinje bi mogle postiti. Islam zeli dapostom odgoji covjeka, 
da taj post poveca kod postace strah od Allaha. Islam propisuje 
vjernicima post mjeseca ramazana da bi dozivjeli duhovnu rehabilitaciju, 
da bi se duhovno ocistili. Da bi obnovili i ojacali svoje vjerovanje u 
Allaha, da bi zacijelile rane njihovih srca koje su nastale kao plod 
gresenja tokom cijele godine. U ramazanu su vjernici pokorno ostavljali u 
toku dana hranu, pice, spolni odnos, ono sto im je najdraze u 
ovodunjaluckom zivotu, kako bi se tokom mjeseca priviknuli na 
apsolutnu pokornost Uzvisenom Stvoritelju u svemu sto trazi od njih. Pa 
zar je moguce da je neko postio na ovaj nacin a da nije izisao iz ramazana 
duhovno jaci i spremniji da nastavi da zivi zivotom koji od njega trazi 
Njegov Gospodar, Koji najbolje zna u cemu je korist njegovim robovima. 

Takoder, od koristi koje smo trebali nauciti u skoli posta je da je ramazan 
bio idealna prilika da se pokajemo, vratimo svome Gospodaru, da 
odlucimo da cemo nakon ramazana biti pokorni Allahovi robovi. Da 
iskoristimo taj mjesec u kojem su povezani i sputani sejtani od njihovog 
djelovanja kao sto nas je o tome obavijestio Allahov Poslanik, onaj koji ne 
govori po hiru svome,. Zar istinitost tih hadisa nismo vidjeli u ovom 
mjesecu na svakom koraku, osobe koje su okorjele u cinjenu grijeha prije 
ramazana, pobijede svoje prohtjeve u ramazanau pa na momenat prekinu 
cinjenje tih grijeha. Da li smo iskoristili ovaj mjesec da cvrstu 
odluku donesemo da nase pokoravanje Stvoritelju nece biti 
sezonsko, vec ce biti konstantno tokom cijele godine, onako 
kako se od nas trazi, onako kako nas Gospodar zasluzuje, 
onako kako ce to biti dovoljno da budemo spaseni zestoke 
kazne kojaje pripremljena za nepokorne Allahove robove. Da 
li smo donijeli u ovom mjesecu cvrstu odluku da ce ovaj ramazan biti 
pocetak naseg zivota, da cemo u njemu okrenuti novu bijelu stranicu u 
nasem zivotu. Da cemo erne stranice nasega zivota, ispisane mnogim 
grijesima, zatvoriti i iskreno se obratiti Gospodaru dovom da nam se 
smiluje, da nam oprosti. Ako sada ne donesemo tu odluku, na kraju ovog 



blagoslovljenog mjeseca, mjeseca u kojem su povezani i sputani sejtani, 
kada cemo?! Ovaj momenat, ispracanja mjeseca ramazana, bi trebali 
iskoristiti da napravimo jedan inventar nasih djela, naseg zivota, i da 
vidimo u kojem pravcu ide nase zivotno poslovanje. Iskreno, sami sa 
sobom, bez da to nekome pokazujemo. Toje zivotni ispit koji nema 
popravnog, za njega se dobro moramo pripremiti. Zar je 
moguce, da ljudi koje se bave trgovinom ili nekim drugim vidom 
poslovanja vise vole ovodunjalucki zivot od vjernikove ljubavi naspram 
ahireta. Da li se uopce moze praviti komparacija izmedu 
dunjaluckog uzitka, koji, koliko god da je lijep, ipak je 
prolaza, dokje ahiretski uspjeh i ahiretske blagodati vjecne, 
neprolazne. Pogledamo li u ljude koji nas okruzuju vidjet cemo da oni s 
vremena na vrijeme inventarisu svoje poslaovanje kao bi se uvjerili da li 
njihovo poslovanje ide u zeljenom pravcu. Ako primjete da su na gubitku, 
istog momenta pokusavaju da rijese probleme koji to uzrokuju. A ako 
zakljuce da uspjesno posluju, nastavljaju sa poslom i pokusavju da 
prosire svoja poslovanja. Sto veci projekti se pokrecu, sve je vise 
potrebno preciznosti i inventara, kako se ne bi dogodilo da covjek izgubi 
ogromna sredstva koja je ulozio. Zasigurno je ovo pozitivna stvar, covjek 
koji posluje, investira, treba da bude precizan u inventarima kako bi 
uspio u poslovanju. To su poslovni ljudi u velikom broju slucajeva 
shvatili. Takoder su shvatili da ako zelis postici mnogo, treba da si 
spreman na maksimalna ulaganje truda, da si spreman na 
samoodricanja, da radis kada drugi spavaju, da minimalno trosis, sve 
kako bi postigao ono sto si zacrtao. Ako je ovakva situacija sa 
ovodunjaluckim ulaganjima, koja ako i propadnu, postoji 
mogucnost za ponovnim pokusajem, kako bi covjek trebao da 
se trudi i da bude precizan u inventaru svojih djela od kojih 
mil zavisi njegov ahiret, od kojih mu zavisi prolazna ocjena 
na ispitu u kojem nema popravnog niti drugog pokusaja. 
Rekao je Uzviseni:" Kad nekome od njih smrt dode, on uzvikne: 
"Gospodaru moj, povrati me da uradim kakvo dobro u onome 
sto sam ostavio!" - Nikada! To su rijeci koje ce on uzalud govoriti, - 
pred njima ce prepreka biti sve do dana kada ce ozivljeni biti." Nikome 
nece biti data druga prilika. Zato je od izuzetne vaznosti da covjek 
inventarise svoja djela, ono sto je radio u prethodnom periodu, pa da vidi 
da li njegovo zivotno poslovaje od kojeg mu zavisi vjecni uspjeh ili 
propast na buducem svijetu ide u zeljenom pravcu. Mnogo je razloga 
zbog kojih bi covjek trebao da se preispita, da inventarise svoja djela. 
Spomenut cemo samo neke od njih. 



Velicina uloga kojaje upitanju 

U pitanju je vjecnost. U pitanju je Allahova vjecna nagrada-dzennet, ili 
Allahova kazna vatrom- dzehennem. Covjek ne bi trebao da omalovazava 
ovu cinjenicu. Rekao je Allahov Poslanik: "Na Sudnjem danu ce se 
dovesti covjek koji je bio najbogatiji na dunjaluku, ali je zasluzio kaznu 
dzehennemom, pa ce ga ubaciti u dzehennem samo jedan momenat pa ce 
ga izvaditi, nakon toga upitati da li je ikada dozivio neku lijepu stvar pa ce 
kazati: JVe, o Gospodaru, nikada nista lijepo nisam dozivio. " - 
zbog zestine kazne, zaboravio je na sve blagodati koje je dozivio na 
dunjaluku, a kako i ne bi ako je vatra dzehennema jaca od ovodunjalucke 
vatre sedamdeset puta, a i ovodunjalucka varta bi bila dovoljna da covjek 
zaboravi u njoj sve blagodati koje je dozivio- „Nakon toga ce se dovesti 
osoba koja je bila najsiromasnija na dunjaluku, osoba koja je imala 
najvise iskusenja i koju su mnoge nedace zadesile u ovodunjaluckom 
zivotu, a zasluzio je dzennet, Allahovu nagradu. Pa ce ga uvesti u dzennet 
samo na momenat i izvesti ga iz njega, pa ce ga upitati: „Jesi li ikada 
kakvu patnju dozivio?" „Nikada, o Gospodaru, nisam nikakvu 
patnju dozivio ," odgovorit ce. Zabg ljepote dzenneta u kojem je bio 
samo jedan momenat, zaboravio je na sve nedace koje su ga zadesile na 
dunjaluku. Mozda smo tek sada shvatili bitnost inventarisanja djela jos 
dok imamo priliku da popravimo nase stanje, ako se ispostavi da nase 
zivotno poslovanje i pripremanje za ahiret ne ide u ispravnom smijeru. 

Takoder, na bitnost samoobracuna, inventarisanja djela, ukazuje 
cinjenica da covjek ako prokocka ovu sansu, druga sansa mu se nece 
ukazati. Toje ispitza koji ne postoje dva ispitna roka, toje ispit 
sa jednim ispitnim rokom. Covjek bi trebao da bude svjestan 
cinjenice da sto vise bude precizan i strog samome sebi u inventaru djela, 
toliko ce mu biti lakse polagati racune na Sudnjem danu. A polaganje 
racuna na Sudnjem danu nece biti nimalo jednostavno. Rekao je Uzviseni 
Allah: "Onaj ko bude uradio koliko trun dobra - vidjece ga, a onaj ko 
bude uradio koliko trun zla - vidjece ga." „I Knjiga ce biti postavljena i 
vidjecete gresnike prestravljene zbog onog sto je u njoj. "Tesko nama!' - 
govorice - "kakva je ovo knjiga, ni mali ni veliki grijeh nije propustila, sve 
je nabrojala!" - i naci ce upisano ono sto su radili. Gospodar tvoj nece 
nikome nepravdu uciniti." Takoder rekao je Uzviseni: „on ne izusti ni 
jednu rijec, a da pored njega nije prisutan Onaj koji bdije." Na Sudnjem 
danu ce se otvoriti devedeset i devet registara u kojima su pisana 
covjekova djela, duzina svakog od njih je duzina pogleda, onoliko koliko 
doseze pogled. Zato bi covjek trebao da se priprema za taj 
momenat, da ne pomisli da ce se i tamo moci neko provuci 
kao sto se na dunjaluku provlacimo. Ne, tamo je apsolutana 
pravda, nikome nece nepravda biti ucinjena. Omer r.a. je 



govorio: "Obracunajte svoja djela, inventarisite ih, prije nego vam bude 
receno da polazete racune za njih. Sutra - na Sudnjem danu- ce vam biti 
lakse poloziti racun ako se danas obarcunate, ako precizno inventarisete 
svoja djela." 

Takoder, na bitnost samoobracuna, inventarisanja djela, ukazuje 
cinjenica da je to preporuka Uzvisenog Stworitelja njegovim robovima. 
Rekao je Uzviseni Allah: "O vjernici, Allaha se bojte, i neka svaki covjek 
gleda sta je za sutra pripremio i Allaha se bojte jer On dobro zna sta 
radite." Kazao je Ibn Kesir-poznati komentator i tumac Kur'ana- 
tumaceci ove rijeci: "Neka svaki covjek gleda sta je za sutra pripremio, tj. 
preispitajte sebe prije nego budete ispitivani, i pogledajte kakva ste dobra 
djela pohranili za sebe, za mjesto povratka, suceljenja sa vasim 
Gospodarom." 

Sve spomenuto, zasigurno, nedvosmisleno ukazuje na bitnost 
samoobracuna, inventarisanja nasih postupaka, ponasanja i djela. Ako bi 
na sve spomenuto dodali cinjenicu da vrijeme u kojem zivimo nimalo ne 
ide na ruku onima koji se pridrzavaju propisa ove savrsene vjere, to bi bio 
dodatni motiv za samoob racun i inventar nasih djela. Drustvo u kojem 
zivimo u velikoj mjeri se odaljilo od islamskog nacina zivljenja, pa cak oni 
koji prakticiraju vjeru i njene principe u svakodnevnom zivotu zbog toga 
nerijetko budu izlozeni ismijavanju, kritikama, dobacivanju, a ponekada i 
fizickim napadima. Nerijetko ih etiketiraju onim od cega su oni cisti. 
Nerijetko se u danasnjim vremenima zeli poistovijetiti 
prakticiranje vjere sa konzervatizmom, nazadnoscu, 
terorizmom i mnogim drugim stvarima od kojih je cista ova 
uzvisena i savrsena vjera, a tako bi trebalo da bude i sa 
onima koji prakticiraju nacela vjere u svakodnevnom zivotu, 
ako su ispravno shvatili vjeru. Trebali bi da budu daleko od svakog 
vida nepravde, nekulture, terorizma, konzervatizma. Covjek ako ne bude 
inventarisao svoja djela. sigurno ce se utopiti u sredinu koja je ogrezla u 
svim vrstima grijeha i onoga sto je zabranjeno od strane Mudrog 
Zakonodavca. Sredina je takva da neprimijetno i automatski poziva u 
razvrat, nemoral, grijehe. Pogledajte samo kako odrastaju nasa djeca uz 
televiziju i ono sto se servira na njoj. Tako da za njih od rane mladosti 
postaje normalno gledanje porno scena koje se prikazuju na televiziji, 
dok je to u skoroj proslosti bila velika sramota. Nije davno bilo kada 
su starije osobe okretale glavu od televizije ako bi vidjeli 
nesto od cega se razuman insan stidi. Nasa djeca odrastaju u 
okolini u kojoj se pobozni i cestiti ljudi ismijavaju, omalovazavaju, 
smatraju zaostalim, samo zato sto prakticiraju vjeru. Kako ocekivati od 
takve djece sutra da budu cestiti, pobozni, oni koji prakticiraju vjeru. 



Covjek, kada bude inventarisao svoja djela, trebao bi da ima u vidu 
slijedece stvari. 

Da se zapita u torn samoobracunu, inventaru djela, da li je zahvalan 
Uzvisenom Allahu na blagodatima kojima je Allah obdario svakog insana 
posebno i covjecanstvo opcenito. Da li smi ikada razmisljali o Allahovim 
blagodatima prema nama, o njihovom broju, raznolikosti, o tome kako 
mi zahvaljujemo Onome koji nam je podario te blagodati. Pogledajmo svi 
skupa u blagodati kojima nas je pocastio Uzviseni Allah, koliko ih je? Vid, 
sluh, govor, voda, kisik, zdravlje, sloboda, mir i mnoge druge. Toliko je 
blagodati da ih je nemoguce prebrojati. Kazao je Milostivi Allah: "I ako 
biste Allahove blagodati brojali, ne biste ih nabrojali. - Covjek je, 
uisitnu, nepravedan i nezahvalan." 

Covjek bi trebao da bude svjestan cinjenice da on to svojim ponasanjem 
ne zasluzuje, cak, nasuprot, on zasluzuje da mu bude uskracen svakog 
vida blagodati, ali je to Allahova milost prema njegovim robovima. Dao 
im je tolike blagodati i ostavio im slobodnu volju da izaberu da li ce biti 
pokorni ili ne. Kada bi Allah davao ljudima ono sto zasluzuju 
nestalo bi ljudi sa zemlje zbog mnostva grijeha koje cine. 
Rekao je Uzviseni: "Kad bi Allah ljude zbog grijehova njihovih kaznjavao, 
nista zivo na Zemlji ne bi ostavio, ali, On ih do roka odredenog ostavlja, i 
kad rok njihov dode, ni za tren ga jedan ne mogu ni odgoditi ni ubrzati." 
Svako od nas bi traebao da se zapita, kako koristi Allahove blagodati 
kojima nas je obdario? Kako i u cemu koristimo blagodat vida? Da li 
gledamo ono sto nam je dozvoljeno, ono sto nam koristi, a tih stvari je 
toliko da se ne mogu prebrojati. Ili tu blagodat koristimo u stvarima koje 
je Milostivi zabranio, gledamo razgolicene zene, porno filmove, 
zapadnjacke zabludjele serije, citamo erotske casopise. Je li to zahvalnost 
na Allahovoj blagodati, tako sto je koristimo u zabrajnenim stvarima?! 
Kada god budemo htjeli pogledati u neku od navedenih stvari 
treba da se sjetimo da cento jednoga dana odgovarati za to. 
Rekao je Milostivi Allah: "Ne povodi se za onim sto ne znasl I sluh, i vid, 
i razum, za sve to ce se, zaista, odgovarati." Da se sjetimo kako je onima 
kojima je uskracena ta balagodat, koliko bi zeljeli da uzivju tu blagodat, 
da li bi oni bili nezahvalni kao mi. Rekao je Uzviseni Allah: "Allah vas iz 
trbuha majki vasih izvodi, vi nista ne znate, i daje vam sluh i vid i 
razum da biste bili zahvalni" U drugom ajetu kaze: "Reci:"On sve stvara 
i daje vam sluh i vid ipameti, a vi se malo zahvaljujete!" 

Mi ne da nismo zahvalini Uzvisenom Allahu na svemu cime 
nas je opskrbio, vec i prkosimo, na nacin sto te blagodati 
zloupotrebljavamo i koristimo ih u onome sto nam je 
zabranjeno. Rekao je Uzviseni: "Zaokuplja vas nastojanje da sto 



imucniji budete sve dok grobove ne naselite. A ne valja tako, saznacete 
svakako! ijosjednom, ne valja tako! saznacete sigurno! Ne valja tako, 
neka znate pouzdano,d zehennem cete vidjetijasno! ijosjednom, doista 
ce te ga vidjeti ocigledno! zatim cete toga dana za sladak zivot bid 
pitani sigurno!" Razmislite kako je osobama koje je Allah stvorio bez 
razuma- abnormalne osobe- kako se ponasaju, ne razlikuju dobro od 
loseg, ne razlikuju ono cega bi se trebalo stidjeti i ono cega ne bi. A mi, taj 
svoj razum, u cemu ga koristimo? Dosta puta od sebe cinimo ludake, da li 
alkoholom, drogom ili na neki drugi nacin. Cinimo ono cega se razumni 
ljudi stide pricati a kamoli ciniti. Taj isti razum je dokaz za nas ili protiv 
nas, u svemu sto smo cinili. Mi smo toliko zapostavili nacela vjere, toliko 
se odali grijesima kao da nikada necemo polagati racune za to. Postavlja 
se pitanje: Da li smo mi doista ubjedeni da je Allah Vjecni iZivi, 
da sve vidi i sve cuje? Ako bi kazali da ne vjerujemo, ondaje 
nase vjerovanje neispravno. A ako bi kazali da vjerujemo da 
nas Uzviseni neprestano vidi i cuie, pa zar Ga se ne stidimo 
zbog cinjenja onoga sto nam je zabranio, zar se ne bojimo 
Njegove kazne koja je pripremljana za nepokorne robove. 
Znajte da cemo na Sudnjem danu biti pitani za svaki postupak, za svaku 
sekundu naseg vremena. Da, za svaku sekundu naseg vremena. Kazao je 
Allahov Poslanik, alejhi selam, onaj koji ne govori po hiru svome: "Nece 
se pomjeriti stopala insana na Sudnjem danu ispred Gospodara sve dok 
ne odgovori na pet pitanja; o zivotu gdje gajeproveo, o mladosti kako 
juje proveo, o imetku kako gaje stekao i gdje gaje potrosio i kolikoje 
prakticirao ono sto je znao-u rivajetu-„U tijelu u cemu ga je koristio" 
Kako je samo neshvatljivo da se ljudi u odredenom momentu stide onih 
koji su okolo njih a ne stide se Onoga koji ih neprestano vidi i cuje. Ljudi 
kada zele da pocinu nemoral, sklanjaju se od pogleda ljudi, 
sto ukazuje da znaju daje to zabranjeno i daje to razvratno 
djelo,jer daje bilo dozvoljeno i moralno zasto se sklonjati od 
ljudi? Sklanjaju se od ljudi a zaboravljaju na Onoga Cijoj 
apsolutnoj kontroli nista ne promice. Rekao je Uzviseni Allah: 
"Zar ne znas da Allah zna sto je na nebesima i sto je na Zemlji? Nema 
tajnih razgovora medu trojicom, a da On nije cetvrti, niti medu 
petoricom a da On nije sesti, ni kad ihje manje ni kad ihje vise, a da On 
nije s njima gdje god oni bili; On ce ih na Sudnjem danu obavjestiti o 
onome sto su radili, jer Allah sve dobro zna." Zaista je apsurd da je 
covjek u toku posta ostavljao hranu i pic u momentima kada je bio sam 
bojeci se Allaha, Gospodara svjetova, a kada zavrsi ramazan, na svakom 
koraku grijesi zaboravljajuci da Allah neprestano bdije nad njegovim 
postupcima. 

Covjke kada inventarise svoj a dijela trebao bi da o sebi ima lose 
misljenje, a ne da gleda na sebe kao da je dostigao vrhunac i savrsenstvo 



u svakom pogledu. Ne, trebali bi uvijek da ceznemo za vecim stepenima i 
da smatramo da smo zakazali i da mozemo vise. Jedino na taj nacin 
cemo uspjeti da se odrzimo u ovim teskim vremenima. 
Vremenima, kada je veoma otezano prakticiranje vjere, iako 
je u osnovi vjera prirodna i lagahna za prakticiranje, ali su se 
ljudi toliko izopacili da su dosla vremena kada se dobro 
smatra zlom, a zlo se smatra dobrim. I na kraju, trebamo smoci 
snage, i cvrsto odluciti, da ce ovaj bajram, zavrsetak ovog ramazana, biti 
nas novi pocetak, nase ponovno radanje. Sjesti i inventarisati nasa djela, 
koja su izuzetno oskudna, a zatim puni elana, duhovno procisceni u 
ramazanu, zavrnuti rukave i poceti sa ozbiljnim pripremama za ispit koji 
nema popravnog, za dan kada ce se mnogi kajati, ali im kajanje nece 
koristiti. 

I na kraju, molim Allaha da nas poduci propisima vjere, da nas ucini od 
onih koji ce prakticirati i drugima prenositi ono sto znaju. Amin. 

Nasa zadnja dova je „Svaka zahavala pripada Uzvisenom Allahu" 



